
Raport

Regulamentul privind conservarea ecosistemului si reglementari privind circulația motocicletelor, ATV-urilor si mașinilor off-road  pe raza UAT Sadu – județul Sibiu a fost supus dezbaterii publice, fiind completat conform intervențiilor opiniei publice.
Dispozițiile prevăzute de Regulament au ca scop asigurarea desfășurării fluente si în siguranță a circulației pe drumurile de utilitate privată,  de interes local deschise circulației publice, pe poteci, precum și ocrotirea vieții, integrității corporale și a sănătății cetățenilor şi turiștilor și în zona drumurilor de utilitate privată sau potecilor, protecția drepturilor și intereselor legitime ale persoanelor respective, a proprietății publice și private, cât și a mediului din raza UAT Sadu.
Prevederile Regulamentului se aplică tuturor participanților la trafic, precum și autorităților, instituțiilor, organizațiilor și asociaților care au atribuții în domeniul circulației și siguranței pe drumurile de utilitate privată sau potecile de pe raza UAT Sadu.
Dezvoltarea durabilă si sustenabilă a comunei Sadu, are la baza conservarea ecosistemului, a biodiversității si protecția mediului. 
Datorită reliefului divers s-au creat trasee atractive pentru toate activitățile, iar în ultima perioadă s-a intensificat practicarea sporturilor cu motoarele, motocicletele, atv-urile și autovehiculele offroad. 
Această activitate a degenerat odată cu lipsa de intervenție a instituțiilor abilitate, cu atribuții legale, pe respectarea normelor si a cadrului legal cu precădere în domeniul protecției mediului, a conservării ecosistemului si de garantare a dreptului de proprietate. 
În acest sens, urmare unei analize riguroase asupra efectelor rezultate, am analizat necesitatea și oportunitatea elaborării unor Norme de Reglementare în materie, care să restabilească un echilibru de care natura are mare nevoie.
Astfel, luand act de cele mentionate mai sus, propun initierea unui proiect de hotarare privind aprobarea Regulamentului privind circulația ATV-urilor, motocicletelor, mopedelor și mașinilor off-road pe raza comunei Sadu, jud. Sibiu.

Secretar general,
Delia-Paraschiva SĂVOIU

